navinnseab/khmer-wikipedia-article huggingface dataset:
ឆ្នាំ ២០២២: វិច្ឆិកា

វិច្ឆិកា
១ វិច្ឆិកា – ការបោះឆ្នោតនីតិបញ្ញត្តិអ៊ីស្រាអែលឆ្នាំ២០២២៖ ប្លុកនៃក្រុមសស្តាំនិយម និងគណបក្សនយោបាយស្តាំនិយមជ្រុលក្រោមការដឹកនាំដោយអតីតនាយករដ្ឋមន្ត្រី លោកប៊ីនយ៉ាមីន ណេតាញ៉ាហ៊ូ បានទទួលសំឡេងភាគច្រើនចំនួន ៦៤ ដែលអាចធ្វើឱ្យលោកក្លាយជានាយករដ្ឋមន្ត្រីអ៊ីស្រាអែលជាលើកទីបី។
៦–១៨ វិច្ឆិកា – សន្និសីទអង្គការសហប្រជាជាតិស្តីពីការប្រែប្រួលអាកាសធាតុឆ្នាំ២០២២ (COP27) បានប្រព្រឹត្តទៅនៅទីក្រុងស្យាមអែល-ស្យីគ ប្រទេសអេហ្ស៊ីប។
 ១១ វិច្ឆិកា – ការឈ្លានពានរបស់រុស្ស៊ីលើអ៊ុយក្រែន៖ កងកម្លាំង​អ៊ុយក្រែន​បានវាយដណ្តើមយក​ទីក្រុងខឺសុនបានមកវិញ ដែលជា​ទីក្រុង​សំខាន់​តែ​មួយ​គត់​ដែល​ត្រូវ​បាន​រុស្ស៊ី​ដណ្តើម​កាន់កាប់​តាំង​ពី​សង្គ្រាម​ចាប់​ផ្តើម​មក។
 ១៥ វិច្ឆិកា
 ចំនួនប្រជាជនពិភពលោកបានកើនឡើងដល់ ៨ ពាន់លាននាក់។
 កិច្ចប្រជុំក្រុមម្ភៃ (G20) បានធ្វើឡើងនៅខេត្តបាលី ប្រទេសឥណ្ឌូណេស៊ី។
 ការឈ្លានពានរបស់រុស្ស៊ីលើអ៊ុយក្រែន៖ ជនស៊ីវិលចំនួនពីរនាក់បានបាត់បង់ជីវិត នៅពេលដែលមីស៊ីលមួយគ្រាប់បានផ្ទុះនៅលើទឹកដីប្រទេសប៉ូឡូញ ក្បែរភូមិព្សេវ៉ូឌូ ជិតព្រំដែនជាមួយប្រទេសអ៊ុយក្រែន។ ដោយដំបូង​​គេ​ជឿ​ថា​ជាមីស៊ីលរបស់​រុស្ស៊ី ការ​ស៊ើបអង្កេតបន្តបន្ទាប់បាន​កំណត់​ថា​មី​ស៊ី​ល​មាន​ដើម​កំណើត​អ៊ុយក្រែន។
 ១៦ វិច្ឆិកា – អង្គការណាសាបានធ្វើ​តែស្ត​បាញ់បង្ហោះរ៉ុក្កែតប្រព័ន្ធ​បាញ់​បង្ហោះ​អវកាស (SLS) ដែល​ជា​យានគ្មានមនុស្សបើកលើកដំបូង និងជាគ្រាប់​រ៉ុក្កែត​ដ៏ធំ​បំផុត​ក្នុង​ប្រវត្តិសាស្ត្រ។ យានអូរ៉ៃអន (Orion) នៅក្នុងរ៉ុក្កែតនោះនឹងធ្វើដំណើរគោចរជុំវិញព្រះច័ន្ទមុនពេលហោះប្រឡប់មកភពផែនដីវិញ។
 ១៩ វិច្ឆិកា – ជាលើកដំបូងនៅក្នុងប្រវត្តិសាស្ត្រប្រទេសម៉ាឡេស៊ីដែលការបោះឆ្នោតសកលឆ្នាំ២០២២ លើកនេះមិនមានគណបក្សនយោបាយណាមួយអាចទទួលបានសម្លេងគាំទ្រគ្រប់គ្រាន់ដើម្បីបង្កើតរដ្ឋាភិបាលបាន។ មេដឹកនាំបក្សប្រឆាំងជើងចាស់ឈ្មោះ អាន់វ៉ា អ៊ីប្រាហ៊ីម ត្រូវបានព្រះមហាក្សត្រតែងតាំងជានាយករដ្ឋមន្ត្រីម៉ាឡេស៊ីប្រាំថ្ងៃក្រោយមកដើម្បីបិទបញ្ចប់វិបត្តិនយោបាយក្នុងប្រទេស។
 ២០ វិច្ឆិកា – ១៨ ធ្នូ – ពានរង្វាន់បាល់ទាត់ពិភពលោក ឆ្នាំ២០២២ បានប្រព្រឹត្តិដំណើរការឡើងនៅប្រទេសកាតា។
 ២០ វិច្ឆិកា – ការបោះឆ្នោតសកលនេប៉ាល់ឆ្នាំ២០២២៖ គណបក្សសមាជនេប៉ាល់ដែលដឹកនាំដោយនាយករដ្ឋមន្ត្រីស្ស៊ែរ បាហាឌួ ឌូបាបានលេចឡើងជាគណបក្សនយោបាយដែលកាន់កាប់អាសនៈច្រើនជាងគេសរុបចំនួន ៨៩ ក៏ប៉ុន្តែ​ប្លុក​ដឹកនាំគឺខ្វះ​​​ត្រឹម​ពីរ​អាសនៈប៉ុណ្ណោះដើម្បីបង្កើតចេញជារដ្ឋាភិបាលមួយបាន ដូច្នេះ​រដ្ឋាភិបាល​ចម្រុះអាចនឹងត្រូវបង្កើតឡើង។
ឆ្នាំ ២០២២: ធ្នូ

ធ្នូ
 ៧ ធ្នូ
 សមាជប្រទេសប៉េរូបានដកប្រធានាធិបតីលោកប៉េដ្រូ កាស្ទីលយ៉ូចេញពីតំណែង ហើយចាប់ឃុំឃាំងរូបលោកបន្ទាប់​ពី​ដឹងឮថាប៉េដ្រូមានបំណង​ធ្វើ​រដ្ឋ​ប្រហារតាមរយៈការរំលាយសមាជចោល អនុប្រធានាធិបតីឌីណា បូលូអាតេបានឡើង​ជំនួស​ជាប្រធានាធិបតីថ្មី។
 បន្ទាប់ពីមានការតវ៉ាឥតឈប់ឈរប្រឆាំងនឹងគោលនយោបាយសូន្យកូវីដពីសំណាក់ប្រជាពលរដ្ឋ រដ្ឋាភិបាលចិនក៏បានបន្ធូរបន្ថយវិធានការរឹតបន្តឹងជំងឺកូវីដនៅក្នុងប្រទេស។
១៧ ធ្នូ – លីអូ វ៉ារ៉ាដការបានឡើងស្នងតំណែងលោក ម៉ៃឃើល ម៉ាទីន ជានាយករដ្ឋមន្ត្រីអៀរឡង់ ដូចដែលបានយល់ព្រមនឹងគ្នាកាលពីឆ្នាំ២០២០។
១៩ ធ្នូ – នៅក្នុងសន្និសីទស្តីពីជីវចម្រុះរបស់អង្គការសហប្រជាជាតិ (COP15) មានប្រទេសជិត ២០០ បានយល់ព្រមលើកិច្ចព្រមព្រៀងដ៏សំខាន់មួយដើម្បីការពារធម្មជាតិមួយភាគបីនៃភពផែនដីនៅឆ្នាំ២០៣០។
២១–២៦ ធ្នូ – ព្យុះទឹកកកដ៏ធំបានលេចចេញវត្តមាននៅភាគខាងជើងសហរដ្ឋអាមេរិក និងភាគខាងត្បូងប្រទេសកាណាដាដោយបានសម្លាប់មនុស្សយ៉ាងតិច ៩១ នាក់។ ព្យុះនេះក៏បានរំខានដល់ចរាចរណ៍ផ្លូវអាកាសនៅអាមេរិកខាងជើងផងដែរ។
២៤ ធ្នូ – ការបោះឆ្នោតសកលហ្វីជីឆ្នាំ២០២២៖ សភាតំណាងរាស្ត្រនៃប្រទេសហ្វីជីបានជ្រើសតាំងលោកស៊ីទីវេនី រ៉ាប៊ូកាជានាយករដ្ឋមន្ត្រី ដោយបានផ្តួលអតីតនាយករដ្ឋមន្ត្រី ហ្វ្រែង ប៉ៃនីម៉ារ៉ាម៉ា នៅក្នុងការបោះឆ្នោតដ៏ចម្រូងចម្រាសនេះ។
ឆ្នាំ ២០២២: មករា

មករា 

 ៣ មករា – ចឹង មីន (郑敏, Zheng Min) កវីចិន (កើត ១៨ កក្កដា ឆ្នាំ ១៩២០)
 ៦ មករា – ស៊ីដនី ផយធៀរ (Sidney Poitier) តារាសម្តែងអាមេរិក-បាហាម៉ា (កើត ២០ កុម្ភៈ ឆ្នាំ ១៩២៧)
 ១៤ មករា – រីកាដូ បូហ្វីល (Ricardo Bofill) ស្ថាបត្យករអេស្ប៉ាញ (កើត ៥ ធ្នូ ឆ្នាំ ១៩៣៩)
 ១៨ មករា – ហ្វ្រានស៊ីស្កូ "ប៉ាកូ" ហ្គេនតូ ឡូប៉េស​ (Francisco "Paco" Gento López) កីឡាករបាល់ទាត់អេស្ប៉ាញ និងជាអ្នកគ្រប់គ្រង (កើត ២១ តុលា ឆ្នាំ ១៩៣៣)Muere Francisco Gento, leyenda del Real Madrid y único futbolista con 6 Copas de Europa 
 ១៩ មករា – ហ្គាសប៉ាដ៍ អ៊ូលៀល (Gaspard Ulliel) តារាសម្តែងបារាំង (កើត ២៥ វិច្ឆិកា ឆ្នាំ ១៩៨៤)French actor Gaspard Ulliel dies in skiing accident, aged 37
 ២០ មករា – មីត ឡូហ្វ (Meat Loaf) អ្នកចម្រៀង និងតារាសម្តែងអាមេរិក (កើត ២៧ កញ្ញា ឆ្នាំ ១៩៤៧)Meat Loaf: Bat Out of Hell singer dead at 74
 ២២ មករា – ធីក ញើតហាញ់/ធីច ញ៉ាតហាញ់ (Thích Nhất Hạnh) ព្រះភិក្សុវៀតណាម (កើត ១១ តុលា ឆ្នាំ ១៩២៦)Thich Nhat Hanh, Zen teacher who popularized mindfulness in the West, dies at 95
ឆ្នាំ ២០២២: កុម្ភៈ

កុម្ភៈ 

 ៣ កុម្ភៈ – អាប៊ូ អ៊ីបរ៉ាហ៊ីម អាល់ហាស៊ីមី អាល់គូរ៉ាស៊ី (أبو إبراهيم الهاشمي القرشي, Abu Ibrahim al-Hashimi al-Qurashi) មេដឹកនាំរដ្ឋឥស្លាមអ៊ីរ៉ាក់និងឡេវ៉ាន (កើត ១ ឬ ៥ តុលា ឆ្នាំ ១៩៧៦)
 ៦ កុម្ភៈ – ឡាតា ម៉ាងហ្គេស្ការ (Lata Mangeshkar, លតា មង្គេសករ) អ្នកចម្រៀងឥណ្ឌា (កើត ២៨ កញ្ញា ឆ្នាំ ១៩២៩)
ឆ្នាំ ២០២២: មីនា

មីនា 

 ១៣ មីនា – វីលៀម ហឺត (William Hurt) តារាសម្តែងអាមេរិក (កើត ២០ មីនា ឆ្នាំ ១៩៥០)
 ២៣ មីនា – ម៉ាឌែលលីន អាលប្រៃត៍ (Madeleine Albright) អ្នកនយោបាយអាមេរិក (កើត ១៥ ឧសភា ឆ្នាំ ១៩៣៧)
ឆ្នាំ ២០២២: មេសា

មេសា 

 ២ មេសា – លីអូណិល សានឆេស (Leonel Sánchez) កីឡាករបាល់ទាត់ឈីលី (កើត ២៥ មេសា ឆ្នាំ ១៩៣៦)Muere Leonel Sánchez, leyenda de la Roja e ícono del 'Ballet Azul' 
 ១៩ មេសា – កាណេ តាណាកា (田中カ子, Kane Tanaka) អភិជនជប៉ុន (កើត ២ មករា ឆ្នាំ ១៩០៣)
 ២១ មេសា – អិមវ៉ាអ៊ី គីបាគី (Mwai Kibaki) ប្រធានាធិបតីកេនយ៉ាទី ៣ (កើត ១៥ វិច្ឆិកា ឆ្នាំ ១៩៣១)Kenya: Mwai Kibaki, former president, is dead
ឆ្នាំ ២០២២: ឧសភា

ឧសភា 

 ១៣ ឧសភា – ខាលីហ្វា ប៊ីន​ ហ្សាយ៉េដ អាល់ណាហ៍យ៉ាន​ (خليفة بن زايد بن سلطان آل نهيان, Khalifa bin Zayed Al Nahyan) ប្រធានាធិបតីអេមីរ៉ាតអារ៉ាប់រួម (កើត ៧ កញ្ញា ឆ្នាំ ១៩៤៨)UAE President Sheikh Khalifa bin Zayed Al Nahyan dies aged 73
 ១៧ ឧសភា – វ៉ែនជេលីស (Βαγγέλης, Vangelis) អ្នកនិពន្ធចម្រៀងនិងតន្ត្រីករក្រិក (កើត ២៩ មីនា ឆ្នាំ ១៩៤៣)
 ២០ ឧសភា – ប៊ូហ្សារ នីសានី (Bujar Nishani) ប្រធានាធិបតីអាល់បានីទី៧ (កើត ២៩ កញ្ញា ឆ្នាំ ១៩៦៦)
ឆ្នាំ ២០២២: មិថុនា

មិថុនា 

 ៧ មិថុនា – ខាល ឌុកនៃវឺតថិមប៊ឺក (Carl, Duke of Württemberg) (ប្រសូត ១ សីហា ឆ្នាំ ១៨៣៦)
ឆ្នាំ ២០២២: កក្កដា

កក្កដា 

 ៨ កក្កដា
 ស៊ីនហ្សូ អាបេ (安倍 晋三, Shinzo Abe) នាយករដ្ឋមន្ត្រីជប៉ុនទី ៥៧ (កើត ២១ កញ្ញា ឆ្នាំ ១៩៥៤)
 ហ្ស៊ូសែ អេឌួរឌូ ឌូស សង់ទូស (José Eduardo dos Santos) ប្រធានាធិបតីអង់ហ្គោឡាទី ២ (កើត ២៨ សីហា ឆ្នាំ ១៩៤២)Angola's former president dos Santos dies at 79
 លុយស៍ អេឆេបេរីអា (Luis Echeverría) ប្រធានាធិបតីម៉ិកស៊ិកទី ៥៧ (កើត ១៧ មករា ឆ្នាំ ១៩២២)Fallece Luis Echeverría Álvarez, presidente de México de 1970 a 1976 
 ១៨ កក្កដា – ខ្លែស អូលដិនប៊ឺក (Claes Oldenburg) ជាងចម្លាក់អាមេរិកាំង–ស៊ុយអែត (កើត ២៨ មករា ឆ្នាំ ១៩២៩)Claes Oldenburg, Pop Artist Who Monumentalized the Everyday, Dies at 93
 ៣១ កក្កដា
 ហ្វីដេល រ៉ាមូស (Fidel V. Ramos) ប្រធានាធិបតីហ្វីលីពីនទី១២ (កើត ១៨ មីនា ឆ្នាំ ១៩២៨)Former president Fidel V. Ramos succumbs to Covid-19
 អៃម៉ាន់ អាល់ហ្សាវ៉ាហ៊ីរី មេដឹកនាំអាល់កាអេដា (កើត ១៩ មិថុនា ឆ្នាំ ១៩៥១)
ឆ្នាំ ២០២២: សីហា

សីហា 

 ៥ សីហា – អ៊ីសសេ មីយ៉ាកិ (三宅 一生, Issey Miyake) អ្នករចនាជប៉ុន (កើត ២២ មេសា ឆ្នាំ ១៩៣៨)
 ៨ សីហា – អូលីវៀ ញូវតុន-ចន (Olivia Newton-John) អ្នកចម្រៀងនិងតួសម្ដែងអង់គ្លេស-អូស្ត្រាលី (កើត ២៦ កញ្ញា ឆ្នាំ ១៩៤៨)
 ១១ សីហា – អាន ហេច (Anne Heche) តួសម្ដែងអាមេរិក (កើត ២៥ ឧសភា ឆ្នាំ ១៩៦៩)
 ១២ សីហា – វ៉ូលហ្វ៍ហ្គាំង ប៉ែទ័រសិន (Wolfgang Petersen) អ្នកដឹកនាំអាល្លឺម៉ង់ (កើត ១៤ មីនា ឆ្នាំ ១៩៤១)
 ៣០ សីហា – មីខាអ៊ីល ហ្គ័របាឆូវ (Mikhail Gorbachev) ប្រធានាធិបតីសហភាពសូវៀតទី ១ (កើត ២ មីនា ឆ្នាំ ១៩៣១)
ឆ្នាំ ២០២២: កញ្ញា

កញ្ញា 
រូបភាពតូច|145x145ភីកសែល|សម្តេចព្រះរាជិនីនាថអេលីហ្សាប៊ែតទី ២ នៃសហរាជាណាចក្រ

 ៨ កញ្ញា – សម្តេចព្រះរាជិនីនាថអេលីហ្សាប៊ែតទី ២ នៃសហរាជាណាចក្រ (ប្រសូត ២១ មេសា ឆ្នាំ ១៩២៦)
ឆ្នាំ ២០២២: តុលា

តុលា 

 ២៤ តុលា – អាស ការទ័រ (Ash Carter) រដ្ឋមន្ត្រីក្រសួងការពារជាតិសហរដ្ឋអាមេរិក (កើត ២៤ កញ្ញា ឆ្នាំ ១៩៥៤)
ឆ្នាំ ២០២២: វិច្ឆិកា

វិច្ឆិកា 

 ៣០ វិច្ឆិកា – ជាំង ហ្សឺមីន (江泽民) អគ្គលេខាធិការបក្សកុម្មុយនីស្តចិន និងប្រធានាធិបតីនៃសាធារណរដ្ឋប្រជាមានិតចិន (កើត ១៧ សីហា ឆ្នាំ ១៩២៦)
ឆ្នាំ ២០២២: ធ្នូ

ធ្នូ 

 ២៩ ធ្នូ –
 ប៉េឡេ (Pelé) អ្នក​លេង​បាល់ទាត់ប្រេស៊ីល (កើត ២៣ តុលា ឆ្នាំ ១៩៤០)
 វីវៀន វេស្តវូដ (Vivienne Westwood) ជាង​ឆ្នៃ​ម៉ូត និងអ្នកជំនួញអង់គ្លេស (កើត ៨ មេសា ឆ្នាំ ១៩៤១)
 ៣១ ធ្នូ – បេណេឌីកទី១៦ (ប្រសូត ១៦ មេសា ឆ្នាំ ១៩២៧)
ឆ្នាំ ២០២៣

សហស្សវត្សរ៍សហវត្សរ៍ទី ៣សតវត្សសតវត្សទី ២១ទសវត្សរ៍ឆ្នាំ ២០២០ឆ្នាំ ២០២០ • ២០២១ • ២០២២ • គ.ស. ២០២៣ • ២០២៤ • ២០២៥ • ២០២៦

ឆ្នាំ ២០២៣ ក្នុង​ប្រតិទិន​ផ្សេងៗពុទ្ធសករាជ២៥៦៧ប្រតិទិនគ្រីកូរី២០២៣
MMXXIIIAb urbe condita២៧៧៦ប្រតិទិនអាមេនី១៤៧២
ԹՎ ՌՆՀԲប្រតិទិនអាស៊ីរី៦៧៧៣ប្រតិទិនបាហៃ១៧៩–១៨០ប្រតិទិនសាកាបាលី១៩៤៤–១៩៤៥ប្រតិទិនបេងហ្កាល់១៤៣០ប្រតិទិនប៊ែប៊ែរ២៩៧៣រាជ្យឆ្នាំអង់គ្លេស១ Cha. ៣ – ២ Cha. ៣ប្រតិទិនភូមា១៣៨៥ប្រតិទិនប៊ីហ្សង់តាំង៧៥៣១–៧៥៣២ប្រតិទិនចិន壬寅年 (ខាល ធាតុទឹក)
៤៧១៩ ឬ ៤៦៥៩   — ដល់ —

癸卯年 (ថោះ ធាតុទឹក)

៤៧២០ ឬ ៤៦៦០ប្រតិទិនកូបទិក១៧៣៩–១៧៤០ប្រតិទិនឌីស្កតដ៍៣១៨៩ប្រតិទិនអេត្យូពី២០១៥–២០១៦ប្រតិទិនហេប្រឺ៥៧៨៣–៥៧៨៤ប្រតិទិនហិណ្ឌូ២០៧៩–២០៨០ (វិក្រមសម្វត)
១៩៤៤–១៩៤៥ (សកសម្វត)

៥១២៣–៥១២៤ (កលិយុគ)ប្រតិទិនអូឡូសែន១២០២៣ប្រតិទិនអ៊ីហ្គបូ១០២៣–១០២៤ប្រតិទិនអ៊ីរ៉ង់១៤០១–១៤០២ប្រតិទិនឥស្លាម១៤៤៤–១៤៤៥ប្រតិទិនជប៉ុនសករាជរេវ៉ា ៥
(令和５年)ប្រតិទិនជ្វា១៩៥៦–១៩៥៧ប្រតិទិនជូឆេ១១២ប្រតិទិនជូលានគ្រីកូរីដក ១៣ ថ្ងៃប្រតិទិនកូរ៉េ៤៣៥៦ប្រតិទិនមីនគួROC ១១២
民國112年ប្រតិទិនណានក្សាហ៊ី៥៥៥ប្រតិទិនសុរិយគតិថៃ២៥៦៦ប្រតិទិនទីបេ阳水虎年
(ខាលឈ្មោលធាតុទឹក)

២១៤៩ ឬ ១៧៦៨ ឬ ៩៩៦

   — ដល់ —

阳水虎年
(ថោះញីធាតុទឹក)

២១៥០ ឬ ១៧៦៩ ឬ ៩៩៧ម៉ោងយូនីក១៦៧២៥៣១២០០ – ១៧០៤០៦៧១៩៩
គ.ស. ២០២៣​ ត្រូវ​នឹង ព.ស. ២៥៦៧ ជាឆ្នាំសកលចាប់ផ្តើមនៅថ្ងៃអាទិត្យ តាមប្រតិទិនគ្រីកូរី ហើយជាឆ្នាំទី ២០២៣ នៃសកលសករាជ និងគ្រិស្តសករាជ។

នៅក្នុងឆ្នាំ ២០២៣ គេឃើញថា ភាពធ្ងន់ធ្ងរនៃជំងឺរាតត្បាតកូវីដ ១៩ បានធ្លាក់ចុះយ៉ាងខ្លាំង ដោយអង្គការសុខភាពពិភពលោក (WHO) បានប្រកាសបិទបញ្ចប់ស្ថានភាពអាសន្នសុខភាពសកលនៃជំងឺនេះនៅក្នុងខែឧសភា។ គ្រោះមហន្តរាយធម្មជាតិរួមមាន គ្រោះរញ្ជួយដីដ៏សាហាវបំផុតទីប្រាំនៃសតវត្សទី២១ បានកើតឡើងនៅប្រទេសតួកគី និងស៊ីរី ដែលបណ្តាលឱ្យមនុស្សជិត ៦០,០០០ នាក់បាត់បង់ជីវិត, ព្យុះស៊ីក្លូនហ្វ្រេដឌី (ដែលជាព្យុះស៊ីក្លូនត្រូពិចដែលសកម្មយូរបំផុតនៅក្នុងកំណត់ត្រាប្រវត្តិសាស្ត្រ) បាននាំឱ្យមនុស្សស្លាប់ជាង ១,៤០០ នាក់នៅក្នុងប្រទេសម៉ាឡាវី និងម៉ូសំប៊ិក, ខ្យល់ព្យុះដានីយ៉ែលដែលជាព្យុះស៊ីក្លូនដ៏គ្រោះថ្នាក់បំផុតចាប់តាំងពីព្យុះស៊ីក្លូនណាហ្គីសនៅក្នុងឆ្នាំ២០០៨ បានសម្លាប់មនុស្សយ៉ាងតិច ១១,០០០ នាក់នៅប្រទេសលីប៊ី, គ្រោះរញ្ជួយដីកម្រិត ៦.៨ រ៉ិចទ័រ បានរង្គួសរង្គើប៉ែកខាងលិចប្រទេសម៉ារ៉ុកដោយបានសម្លាប់មនុស្សចំនួន ២,៩៦០នាក់, និងគ្រោះរញ្ជួយដីកម្រិត ៦.៣ រ៉ិចទ័រ បានអង្រួនភាគខាងលិចប្រទេសអាហ្វហ្កានីស្ថាន ដែលនាំឱ្យបាត់បង់ជីវិតមនុស្សជាង ១,៤០០ នាក់។

ការឈ្លានពានរបស់រុស្ស៊ីលើអ៊ុយក្រែន និងសង្រ្គាមស៊ីវិលមីយ៉ាន់ម៉ាបានបន្តកើតឡើងនៅក្នុងឆ្នាំ២០២៣ ហើយរដ្ឋប្រហារជាបន្តបន្ទាប់គ្នា ជម្លោះប្រដាប់អាវុធជាច្រើន និងវិបត្តិនយោបាយ បានផ្ទុះឡើងនៅតាមបណ្ដាប្រទេសអាហ្វ្រិកជាច្រើន ជាពិសេសគឺ សង្រ្គាមនៅស៊ូដង់នោះឯង។ ជម្លោះអ៊ីស្រាអែល–ប៉ាឡេស្ទីនបានពុះឡើងសារជាថ្មីនៅក្នុងខែតុលា នៅពេលដែលក្រុមហាម៉ាស់ ដែលគ្រប់គ្រងតំបន់ដែនជ្រោយហ្កាហ្សា បានធ្វើការវាយប្រហារទៅលើប្រទេសអ៊ីស្រាអែល ដែលនាំឱ្យខាងអ៊ីស្រាអែលសម្រេចប្រកាសសង្រ្គាមលើក្រុមហាម៉ាស់។ ជម្លោះណាហ្គ័រណូ-ការ៉ាបាក់ បានឈានចូលដល់ទីបញ្ចប់ នៅពេលដែលប្រទេសអាស៊ែបៃសង់បានលើកទ័ពចូលឈ្លានពាន រួចក៏បង្កឱ្យជនជាតិអាមេនីជាង ១០០,០០០ នាក់រត់ភៀសខ្លួនចេញពីតំបន់នេះ។
ឆ្នាំ ២០២៣: មេដឹកនាំកម្ពុជា

មេដឹកនាំកម្ពុជា 

ព្រះ​ឆាយា​ល័ក្ខណ៍/រូបថតតំណែងនាម115x115pxព្រះមហាក្សត្រនៃព្រះរាជាណាចក្រកម្ពុជាព្រះបាទសម្តេចព្រះបរមនាថ នរោត្តម សីហមុនី151x151pxនាយករដ្ឋមន្ត្រីនៃព្រះរាជាណាចក្រកម្ពុជាសម្ដេចអគ្គមហាសេនាបតីតេជោ ហ៊ុន សែន thumb | 220x124pxនាយករដ្ឋមន្រ្តីនៃព្រះរាជាណាចក្រកម្ពុជាសម្ដេចមហាបវរធិបតី ហ៊ុន ម៉ាណែត
ឆ្នាំ ២០២៣: មករា

មករា
 ១ មករា – ប្រទេសក្រូអាស៊ីបានចាប់ផ្ដើមប្រើប្រាក់អឺរ៉ូ ហើយបានចូលជាសមាជិកទី ២៧ នៃតំបន់ស្សិនគែន និងសមាជិកទី ២០ នៃហ្សូនអឺរ៉ូ។
 ៥ មករា – ព្រះរាជពិធីបុណ្យសពរបស់សម្តេចប៉ាប បេណេឌីកទី១៦ ត្រូវបានប្រារព្ធឡើងនៅទីលានសាំងព្យែរក្នុងបុរីវ៉ាទីកង់។
 ៨ មករា
 ការបោះឆ្នោតសភាបេណាំងឆ្នាំ២០២៣ ត្រូវបានប្រារព្ធធ្វើឡើង ដោយគណបក្សសហភាពវឌ្ឍនភាពដើម្បីបន្តដំណើរ ទទួលបានអាសនៈភាគច្រើន។
 ជំងឺរាតត្បាតកូវីដ ១៩៖ ប្រទេសចិនបានបើកព្រំដែនរបស់ខ្លួនឡើងវិញដើម្បីទទួលភ្ញៀវអន្តរជាតិ ដោយនេះត្រូវជាការបិទបញ្ចប់នៃកំហិតធ្វើដំណើរដែលបានចាប់ផ្តើមតាំងពីខែមីនា ឆ្នាំ២០២០។
 អ្នកគាំទ្រអតីតប្រធានាធិបតីប្រេស៊ីល ចាអៀ បុលសូណារ៉ូ បានរួមគ្នាសម្រុកចូលសន្ធប់ក្នុងស្ថាប័នកំពូលទាំងបីរបស់រដ្ឋគឺ សមាជជាតិ តុលាការសហព័ន្ធកំពូល និងវិមានប្រធានាធិបតីផ្លាណាល់តូ។
 ១៥ មករា – ជើងយេទីអ៊ែរឡាញ ៦៩១ បានធ្លាក់​នៅ​ក្នុង​ពេល​កំពុងធ្វើដំណើរហោះចូល​ទី​ក្រុងប៉ូខារ៉ា ប្រទេស​នេប៉ាល់ ដោយបានសម្លាប់​មនុស្ស​ទាំង ៧២ ​នាក់​នៅ​លើ​យន្តហោះ។
 ១៦ មករា – សង្គ្រាមធីក្រេ៖ កងកម្លាំងពិសេសប្រចាំអាំហារ៉ា បានដកខ្លួនចេញពីតំបន់ធីក្រេ ស្របទៅតាមកិច្ចព្រមព្រៀងសន្តិភាពដែលគាំទ្រដោយសហភាពអាហ្រ្វិក រវាងរដ្ឋាភិបាលអេត្យូពី និងរណសិរ្សរំដោះប្រជាជនធីក្រេ។
 ១៧ មករា – លោកង្វៀន ស៊ួនហ្វុកបានលាលែងពីតំណែងជាប្រធានាធិបតីវៀតណាម ចំពេលមានរឿងអាស្រូវជាច្រើនកំពុងលេចឡើងក្នុងជួររដ្ឋាភិបាល។
 ១៨ មករា – ការធ្លាក់ឧទ្ធម្ភាគចក្រនៅទីក្រុងប្រូវ៉ារី ក្បែររដ្ឋធានីកៀវ ប្រទេសអ៊ុយក្រែន បានសម្លាប់មនុស្សចំនួន ១៤ នាក់ ដោយក្នុងនោះមានរួមទាំងរដ្ឋមន្ត្រីក្រសួងកិច្ចការផ្ទៃក្នុងអ៊ុយក្រែន លោកដេនីស ម៉ូណាសធាស្គី ផងដែរ។
 ២០ មករា – សភាទ្រីនីតេ និងតូបាគោបានបោះឆ្នោតជ្រើសរើសអតីតប្រធានព្រឹទ្ធសភាគឺលោក គ្រីស្ទីន កង់ហ្កាលូ ជាប្រធានាធិបតីនៃប្រទេសដោយសំឡេង ៤៨–២២។
 ២១ មករា
 ប្រទេសបួគីណាហ្វាសូបានស្នើ​ឱ្យ​កងកម្លាំង​បារាំង​ដកខ្លួន​ចេញពី​ទឹកដីរបស់ពួកគេបន្ទាប់ពី​មានការផ្អាក​កិច្ចព្រមព្រៀង​យោធា​ដែល​អនុញ្ញាត​ឱ្យ​មាន​វត្តមាន​កងទ័ព​បារាំងនៅ​ក្នុង​ប្រទេស។
 សង្គ្រាមធីក្រេ៖ កងកម្លាំង​អេរីត្រេបាន​ដក​ខ្លួនចេញ​ពី​ក្រុងស្សាយអ៊ឺ និង​ទីប្រជុំជន​សំខាន់ៗ​ផ្សេងទៀត​ក្នុង​តំបន់ធីក្រេនៃប្រទេស​អេត្យូពី។
 ២៥ មករា – លោកគ្រីស ហ៊ីបគីនបានឡើងកាន់តំណែងជានាយករដ្ឋមន្ត្រីនូវែលហ្សេឡង់បន្តពីលោកស្រីចាស៊ីនដា អារឌែន ក្រោយពីលោកស្រីបានលាលែងនៅប្រាំមួយថ្ងៃមុន។
 ២៧ មករា – ភាពចលាចលបានផ្ទុះឡើងនៅប្រទេសអ៊ីស្រាអែលបន្ទាប់ពីកងកម្លាំងយោធាអ៊ីស្រាអែលបានចុះធ្វើប្រតិបត្តិការបង្ក្រាបសកម្មជនឥស្លាមនិយមនៅក្រុងជេនីន ដែលជាហេតុបណ្តាលឱ្យជនជាតិប៉ាឡេស្ទីនចំនួនប្រាំបួននាក់បាត់បង់ជីវិត។ បន្ទាប់មក ប៉េងប៉ោង​អគ្យន្តរាយត្រូវ​បាន​​បង្ហោះ​ចូល​ទៅ​ក្នុង​តំបន់​ដែល​មាន​ប្រជាជន​អ៊ីស្រាអែល​រស់នៅ ដោយអ៊ីស្រាអែលបាន​ឆ្លើយ​តបវិញ​តាមរយៈ​ការ​បាញ់​ប្រហារ​តាម​ផ្លូវ​អាកាស។ ក្រោយមកនៅថ្ងៃដដែរនោះ ជនស៊ីវិលជ្វីហ្វចំនួន ៧ នាក់បានរងការបាញ់សម្លាប់នៅក្នុងវិហារជ្វីហ្វមួយនៅយេរូសាឡឹមខាងកើត។
 ២៧–២៨ មករា – ជុំទីពីរនៃការបោះឆ្នោតប្រធានាធិបតីឆែកឆ្នាំ ២០២៣ បានប្រព្រឹត្តិធ្វើឡើងដោយមានលោកពេទត៍ ប៉ាវែលជាអ្នកឈ្នះឆ្នោត។
 ៣០ មករា
 អត្តឃាតកម្មបំផ្ទុះគ្រាប់បែកនៅក្នុងវិហារឥស្លាមមួយក្នុងទីក្រុងប៉េសាវ៉ា ប្រទេសប៉ាគីស្ថាន បានសម្លាប់មនុស្សយ៉ាងតិចចំនួន ១០១ នាក់ និងជាង ២២០ នាក់ផ្សេងទៀតបានរងរបួស។
 នាយករដ្ឋមន្ត្រីហ្វីជី លោកស៊ីធីវេនី រ៉ាប៊ូកាបានបញ្ជាក់ថា ប្រទេសគីរីបាទីនឹងចូលរួមក្នុងវេទិកាប្រជុំកោះប៉ាស៊ីហ្វិកឡើងវិញ បន្ទាប់ពីបានចាកចេញពីអង្គការនេះកាលពីមួយឆ្នាំមុន។
ឆ្នាំ ២០២៣: កុម្ភៈ

កុម្ភៈ 
 ១ កុម្ភៈ – វិបត្តិរូបិយវត្ថុលីបង់៖ ធនាគារកណ្តាលនៃលីបង់បានកំណត់បញ្ចុះតម្លៃប្រាក់ផោនលីបង់ប្រមាណ ៩០% ខណៈចំពេលប្រទេសខ្លួនកំពុងមានវិបត្តិហិរញ្ញវត្ថុដ៏រ៉ាំរ៉ៃ។
 ២ កុម្ភៈ
 អ៊ីស្រាអែល និង​ស៊ូដង់បាន​ប្រកាស​បញ្ចប់​កិច្ច​ព្រមព្រៀង​មួយ​ដែល​នាំ​ឱ្យទំនាក់ទំនង​រវាង​ប្រទេស​ទាំង​ពីរ​មាន​​ប្រក្រតីភាព។
 ធនាគារកណ្ដាលអឺរ៉ុប និងធនាគារអង់គ្លេសបានតម្លើងអត្រាការប្រាក់ខ្លួនឡើង ០.៥ ភាគរយ ដើម្បីទប់ទល់នឹងអតិផរណា មួយថ្ងៃក្រោយពីធនាគារកណ្ដាលនៃសហរដ្ឋអាមេរិកបានបង្កើនអត្រាមូលនិធិសហព័ន្ធឡើង ០.២៥ ភាគរយ។
 ៣ កុម្ភៈ – សហរដ្ឋអាមេរិកបានប្រកាសថាខ្លួនកំពុងតាមដាន"បាឡុងចារកម្ម"របស់ប្រទេសចិនដែលកំពុងហោះរសាត់នៅលើទឹកដីនៃទ្វីបអាមេរិក ដោយបាឡុងទីមួយបានរសាត់ចេញពីទឹកដីយូគុននៃប្រទេសកាណាដាទៅរដ្ឋការ៉ូលីណាខាងត្បូងនៃសហរដ្ឋអាមេរិក មុនពេលត្រូវបានបាញ់កម្ទេចនៅថ្ងៃបន្ទាប់ និងបាឡុងទីពីរបានកំពុងហោះរសាត់លើប្រទេសកូឡុំប៊ី និងប្រេស៊ីល។
 ៥ កុម្ភៈ
 ការបោះឆ្នោតប្រធានាធិបតីស៊ីបឆ្នាំ២០២៣ បានប្រព្រឹត្តធ្វើឡើងដោយមានលោកនីកូស គ្រីស្តូឌូលីដស៍ជាប់ឆ្នោតជាប្រធានាធិបតី។
 ព្យុះស៊ីក្លូនហ្វ្រេដឌីបានលេចជាសណ្ឋានឡើងនៅឯមហាសមុទ្រឥណ្ឌា ដោយវាបានក្លាយជាព្យុះស៊ីក្លូនត្រូពិចដ៏មានឥទ្ធិពលបំផុតក្នុងប្រវត្តិសាស្ត្រ ដោយបានសម្លាប់មនុស្សស្លាប់ជាង ១,៤០០ នាក់ និងមានអ្នករបួសរាប់មិនអស់ បូករួមជាមួយនឹងការខូចខាតទ្រព្យសម្បត្តិយ៉ាងដំណំ។
 ៦ កុម្ភៈ – រញ្ជួយដីកម្រិត ៧.៨ វ៉ិចទ័រ បានផ្ទុះឡើងនៅប៉ែកខាងត្បូងនិងកណ្ដាលនៃប្រទេសតួកគី និងនៅប៉ែកខាងជើងនិងលិចនៃប្រទេសស៊ីរី ហើយជាលទ្ធផល វាបានបង្កឱ្យមានការខូតខាតយ៉ាងធ្ងន់ធ្ងរ និងសម្លាប់មនុស្សរហូតដល់ទៅ ៥៩,០០០ នាក់ ខណៈមនុស្សជាង ១២១,០០០ នាក់ទៀតបានទទួលរងរបួស។
 ១៣ កុម្ភៈ – ការបោះឆ្នោតប្រធានាធិបតីបង់ក្លាដែសឆ្នាំ២០២៣ ដែលគ្រោងធ្វើនៅថ្ងៃទី១៩ ខែកុម្ភៈ ត្រូវបានរៀបចំឡើង ដោយមានលោកសាហាប៊ូឌីន ជូបពូជាប់ឈ្មោះជាបេក្ខភាពប្រធានាធិបតីតែម្នាក់គត់ ហើយដូច្នេះលោកក៏ត្រូវបានជាប់ឆ្នោតដោយគ្មានសម្លេងប្រឆាំង។
 ១៤ កុម្ភៈ – សភាអឺរ៉ុបបានអនុម័តបំរាមហាមឃាត់លើការលក់រថយន្តប្រើសាំង និងម៉ាស៊ូតនៅក្នុងសហភាពអឺរ៉ុបចាប់ពីឆ្នាំ២០៣៥ តទៅដោយលើកឡើងពីតម្រូវការក្នុងការប្រយុទ្ធប្រឆាំងនឹងបម្រែបម្រួលអាកាសធាតុនៅទ្វីបអឺរ៉ុប និងលើកកម្ពស់រថយន្តអគ្គិសនី។
 ១៦ កុម្ភៈ – នីតិបុគ្គលនៅក្នុងសភាឌូម៉ានៃប្រទេសរុស្ស៊ីបានបោះឆ្នោតដករុស្ស៊ីចេញពីអនុសញ្ញាចំនួន ២១ នៃក្រុមប្រឹក្សាអឺរ៉ុប។
 ១៧ កុម្ភៈ – កងនាវាចរអាហ្រ្វិកខាងត្បូងបានធ្វើសមយុទ្ធយោធារួមគ្នារយៈពេលដប់ថ្ងៃនៅមហាសមុទ្រឥណ្ឌាជាមួយប្រទេសរុស្ស៊ី និងចិន។
 ១៩ កុម្ភៈ – វិបត្តិ​លីប៊ី៖ សហភាព​អាហ្វ្រិកបាន​ប្រកាស​រៀបចំ​សន្និសីទ​សន្តិភាព​ដើម្បី​ដោះស្រាយ​អស្ថិរភាព​នៅក្នុងប្រទេស​លីប៊ី។
 ២១ កុម្ភៈ – លោកវ្ល៉ាឌីមៀរ ពូទីនបានប្រកាសថា រុស្ស៊ីបានសម្រេចព្យួរចំណូលរួមរបស់ខ្លួននៅក្នុង New START ដែលជាសន្ធិសញ្ញាកាត់បន្ថយគ្រាប់អាវុធនុយក្លេអ៊ែរជាមួយសហរដ្ឋអាមេរិក។
 ២៣ កុម្ភៈ – ប្រទេសអូម៉ង់បានបើកដែនអាកាសរបស់ខ្លួនដល់ក្រុមហ៊ុនអាកាសចរណ៍អ៊ីស្រាអែលដើម្បីធ្វើដំណើរហោះហើរឆ្លងកាត់ជាលើកដំបូង នៅក្នុងន័យពង្រឹងទំនាក់ទំនងទ្វេភាគីរវាងរដ្ឋទាំងពីរ។
 ២៥ កុម្ភៈ – ការបោះឆ្នោតសកលនីហ្សេរីយ៉ាឆ្នាំ២០២៣៖ លោកបូឡា ទីនូប៊ូត្រូវបានជាប់ឆ្នោតជាប្រធានាធិបតីនីហ្សេរីយ៉ាដោយបានយកឈ្នះលើអតីតអនុប្រធានាធិបតី លោកអាទីគុ អាប៊ូបាកា និងពីទ័រ អូប៊ី។
 ២៧ កុម្ភៈ – ចក្រភពអង់គ្លេស និងសហភាពអឺរ៉ុបបានយល់ព្រមលើកិច្ចព្រមព្រៀងថ្មីមួយជុំវិញការកែប្រែចំណុមមួយចំនួនក្នុងពិធីសារអៀរឡង់ខាងជើង។
 ២៨ កុម្ភៈ – ឧប្បត្តិហេតុរថភ្លើង​បុកគ្នា​នៅ​ក្នុងតំបន់តេសាលី ប្រទេស​ក្រិក បានបណ្ដាលឱ្យមានមនុស្សស្លាប់ចំនួន ៥៧​ នាក់ និងមានអ្នករងបួស​ប្រមាណរាប់សិប​នាក់ផ្សេងទៀត។
ឆ្នាំ ២០២៣: មីនា

មីនា 
 ២ មីនា – រដ្ឋសភាជាតិវៀតណាមបានប្រកាសតែងតាំងលោកវ៉ូ វ៉ាន់ធឿង ជាប្រធានាធិបតីថ្មី បន្ទាប់ពីទទួលបានសំឡេងគាំទ្រ ៩៨.៣៨% ពីសភាវៀតណាម។
 ៤ មីនា
 រដ្ឋសមាជិកនៃអង្គការសហប្រជាជាតិបានយល់ព្រមលើក្របខ័ណ្ឌច្បាប់សម្រាប់សន្ធិសញ្ញាសមុទ្រខ្ពស់ដែលមានគោលដៅការពារ ៣០% នៃមហាសមុទ្រពិភពលោកនៅឆ្នាំ២០៣០។
 ជម្លោះគីវូ៖ ប្រទេសប៊ូរុនឌីបានបញ្ជូនទាហាន ១០០ នាក់ទៅកាន់សាធារណរដ្ឋប្រជាធិបតេយ្យកុងហ្គោ ដើម្បីជួយប្រយុទ្ធប្រឆាំងនឹងចលនាបះបោរដោយក្រុមកងជីវពលនៅទីនោះ។
 ៥ មីនា – ការបោះឆ្នោតសភាអេស្តូនីឆ្នាំ២០២៣៖ គណបក្សកំណែទម្រង់ដែលដឹកនាំដោយលោកស្រីកាយ៉ា កាឡាសបានឈ្នះអាសនៈភាគច្រើន។
 ៨ មីនា – ក្រុម​ឧទ្ទាម​ជីហាដ​ដែលគេស្គាល់ថា ​កងកម្លាំង​ប្រជាធិបតេយ្យ​សម្ព័ន្ធ​បាន​​សម្លាប់​មនុស្ស​ប្រមាណ ៣៥ នាក់ដោយប្រើប្រាស់កាំបិត​ផ្លែវែង ស្ថិតនៅក្នុង​ភូមិមូកុនឌី, គីវូខាងជើង, សាធារណរដ្ឋ​ប្រជាធិបតេយ្យ​កុងហ្គោ។
 ១០ មីនា
 ការបោះឆ្នោតប្រធានាធិបតីនៃសាធារណរដ្ឋប្រជាមានិតចិន៖ លោកស៊ី ជីនពីងត្រូវបានជាប់ឆ្នោតជាប្រធានាធិបតីជាថ្មីសម្រាប់អាណត្តិទីបីដែលមិនធ្លាប់មានពីមុនមក។
 អ៊ីរ៉ង់ និងអារ៉ាប៊ីសាអ៊ូឌីតបានយល់ព្រមស្ដារទំនាក់ទំនងការទូតជាមួយគ្នាឡើងវិញបន្ទាប់ពីប្រទេសទាំងពីរបានផ្តាច់ទំនាក់ទំនងគ្នាកាលពីឆ្នាំ២០១៦។https://www.theguardian.com/world/2023/mar/10/iran-saudi-arabia-agree-restore-ties-china-talks
 ធនាគារ Silicon Valley Bank ដែលត្រូវជាធនាគារធំបំផុតទី១៦ នៅសហរដ្ឋអាមេរិក បានដួលរលំ ហើយវាបានបង្កឱ្យមានផលប៉ះពាល់យ៉ាងដំណំដល់ក្រុមហ៊ុនធំៗនៅជុំវិញពិភពលោក ដោយនេះជាការដួលរលំធនាគារធំបំផុតមួយចាប់តាំងពីវិបត្តិហិរញ្ញវត្ថុឆ្នាំ២០០៨។
 ជម្លោះគីវូ៖ ប្រទេសអង់កូឡាបានប្រកាសពីការបញ្ជូនទ័ពទៅកាន់សាធារណរដ្ឋប្រជាធិបតេយ្យកុងហ្គោ បន្ទាប់ពីបទឈប់បាញ់រវាងកម្លាំងរដ្ឋាភិបាល និងក្រុមឧទ្ទាម M23 បានទទួលបរាជ័យ។
 ១៤ មីនា – OpenAI បានបើកដំណើរការ GPT-4 ដែលជាម៉ូឌែលភាសាដ៏ធំសម្រាប់ ChatGPT ដែលអាចឆ្លើយតបទៅនឹងរូបភាព និងអាចដំណើរការបានរហូតដល់ ២៥,០០០ ពាក្យ។
 ១៧ មីនា – តុលាការឧក្រិដ្ឋកម្មអន្តរជាតិបានចេញដីកាចាប់ខ្លួនប្រធានាធិបតីរុស្ស៊ី លោកវ៉្លាឌីមៀរ ពូទីន ដោយនេះជាដីកាចាប់ខ្លួនដំបូងចំពោះមេដឹកនាំនៃប្រទេសជាសមាជិកអចិន្ត្រៃយ៍នៃក្រុមប្រឹក្សាសន្តិសុខអង្គការសហប្រជាជាតិ។
 ១៩ មីនា – ធនាគារវិនិយោគស្វីស UBS Group AG បានយល់ព្រមទិញ ក្រេឌីតស្វីស (Credit Suisse) ក្នុងតម្លៃ ៣ ពាន់លាន CHF (៣.២ ពាន់លានដុល្លារ) ដោយមានការសម្របសម្រួលពីរដ្ឋាភិបាលស្វីស និងអាជ្ញាធរត្រួតពិនិត្យទីផ្សារហិរញ្ញវត្ថុស្វីស។
 ២០ មីនា – ក្រុមប្រឹក្សាអន្តររដ្ឋាភិបាលស្តីពីការប្រែប្រួលអាកាសធាតុ (IPCC) បានបញ្ចេញរបាយការណ៍សំយោគនៃរបាយការណ៍វាយតម្លៃលើកទីប្រាំមួយរបស់ខ្លួនស្តីពីបម្រែបម្រួលអាកាសធាតុ។
 ២៦ មីនា
 ប្រទេសហុងឌូរ៉ាសបានបោះបង់ការទទួលស្គាល់ការទូតចំពោះសាធារណរដ្ឋចិន និងប្តូរមកទទួលស្គាល់សាធារណរដ្ឋប្រជាមានិតចិនវិញ។
 បាតុកម្មប្រឆាំងកំណែទម្រង់តុលាការនៅអ៊ីស្រាអែល៖ បាតុកម្មទ្រង់ទ្រាយធំមួយបានផ្ទុះឡើងនៅទូទាំងប្រទេសអ៊ីស្រាអែលបន្ទាប់ពីនាយករដ្ឋមន្ត្រីលោកបេនយ៉ាមិន នេតាញ៉ាហ៊ូបានបណ្តេញរដ្ឋមន្ត្រីការពារជាតិចេញពីតំណែងក្រោយពីរដ្ឋមន្ត្រីនោះបាននិយាយរិះគុននឹងផែនការប្តូរប្រព័ន្ធតុលាការរបស់រដ្ឋាភិបាល។
 ២៩ មីនា
 ប្រទេសប្រេស៊ីល និងចិនបានចុះហត្ថលេខាលើកិច្ចព្រមព្រៀងមួយដើម្បីធ្វើពាណិជ្ជកម្មដោយប្រើរូបិយវត្ថុរៀងៗខ្លួន ដោយនេះជាការបិទបញ្ចប់បម្រើបម្រាស់ប្រាក់ដុល្លារ​អាមេរិកសម្រាប់ពាណិជ្ជកម្មប្រទេសទាំងពីរជាអន្តរការី។
 ប្រទេសបួគីណាហ្វាសូបានបើកទំនាក់ទំនងការទូតឡើងវិញជាផ្លូវការជាមួយប្រទេសកូរ៉េខាងជើងចាប់តាំងពីឆ្នាំ២០១៧។
 ៣០ ខែមីនា – តុលាការយុត្តិធម៌អន្តរជាតិបានសម្រេចថា សហរដ្ឋអាមេរិកបានរំលោភលើសន្ធិសញ្ញាមិត្តភាពជាមួយប្រទេសអ៊ីរ៉ង់ បន្ទាប់ពីអាមេរិកបានអនុញ្ញាតឱ្យតុលាការក្នុងស្រុករបស់ខ្លួនបង្កកទ្រព្យធនដែលកាន់កាប់ដោយក្រុមហ៊ុនអ៊ីរ៉ង់។
ឆ្នាំ ២០២៣: មេសា

មេសា 
 ២ មេសា
 ការបោះឆ្នោតសភាជាតិប៊ុលហ្ការី បាននាំឱ្យមានការបង្កើតនូវរដ្ឋាភិបាលចម្រុះមួយដែលដឹកនាំដោយលោកនីកូឡៃ ដេនកូហ្វជានាយករដ្ឋមន្ត្រី និងទីបំផុតបានបញ្ចប់នូវវិបត្តិនយោបាយរយៈពេលពីរឆ្នាំ។
 ការបោះឆ្នោតជ្រើសរើសប្រធានាធិបតីម៉ុងតេណេគ្រោ ត្រូវបានប្រព្រឹត្តិធ្វើឡើង ដោយលោកយ៉ាកូហ្វ មីឡាតូវិកដែលមកពីចលនាអឺរ៉ុបឥឡូវ! បានយកឈ្នះក្នុងការបោះឆ្នោតជុំទីពីរ និងបានក្លាយជាប្រធានាធិបតីទីមួយដែលមិនមកពីគណបក្សប្រជាធិបតេយ្យនៃសង្គមនិយមបន្ទាប់ពីប្រទេសនេះបានប្រកាន់យកប្រព័ន្ធពហុបក្សនៅឆ្នាំ១៩៩០ មក។Jakov Milatović ubjedljivo pobijedio: Dobio 60,1 odsto glasova, Đukanović 39,9 %, RTCG, 2 April 2023
 ការបោះឆ្នោតសភាជាតិហ្វាំងឡង់ ត្រូវបានប្រារព្ធឡើង ដោយគណបក្សជាតិចម្រុះដែលដឹកនាំដោយលោកពេទតេរី អ័រប៉ូបានទទួលសម្លេងគាំទ្រច្រើនជាងគេ។
 ការបោះឆ្នោតសភាជាតិអង់ដូរ៉ា ត្រូវបានប្រារព្ធធ្វើឡើង ដោយគណបក្សកាន់អំណាចឈ្មោះ ប្រជាធិបតេយ្យសម្រាប់អង់ដូរ៉ា បានបន្តទទួលអាសនៈភាគច្រើន។
 ៤ មេសា – ហ្វាំងឡង់បានក្លាយជាសមាជិកទី ៣១ នៃអង្គការណាតូ និងជារដ្ឋសមាជិកណាតូទីប្រាំដែលមានព្រំដែនជាប់ជាមួយប្រទេសរុស្ស៊ី។
 ១០ មេសា – ករណីបែកធ្លាយឯកសារចំនួនពីរពីមន្ទីរបញ្ចកោណ ដែលផ្ទុកខ្លឹមសារលម្អិតស្ដីពីជំនួយយោធាបរទេស ទាក់ទងនឹងការឈ្លានពានរបស់រុស្ស៊ីលើអ៊ុយក្រែន ត្រូវបានបែកធ្លាយនៅលើបណ្ដាញអ៊ីនធើណេត។
 ១១ មេសា – សង្គ្រាមស៊ីវិលមីយ៉ាន់ម៉ា៖ អ្នកភូមិប៉ាហ្ស៊ីជីយ៉ាងតិច ១៦៥ នាក់ត្រូវបានប្រហារសម្លាប់ដោយកងទ័ពអាកាសមីយ៉ាន់ម៉ាក្នុងអំឡុងពេលប្រារព្ធពិធីបើកការិយាល័យរដ្ឋបាលនៃកងកម្លាំងការពារប្រជាជន។
 ១៤ មេសា – Jupiter Icy Moons Explorer (JUICE) ត្រូវបានបាញ់បង្ហោះដោយទីភ្នាក់ងារអវកាសអឺរ៉ុប (ESA) ដើម្បីស្វែងរុករកជីវិតនៅក្នុងប្រព័ន្ធចូវាន ដោយមានការំពឹងថានឹងទៅដល់នៅឆ្នាំ២០៣១។
 ១៥ មេសា
 ថាមពលនុយក្លេអ៊ែរនៅអាល្លឺម៉ង់បានឈប់ដំណើរការជាផ្លូវការបន្ទាប់ពីការប្រកាសបិទរោងចក្រថាមពលចុងក្រោយបង្អស់នៅក្នុងប្រទេស។Handelsblatt.com: „Atomkraft konnte die Versprechungen nie einlösen“ – Deutschland beendet das Kernkraft-Zeitalter (ជាភាសាអាល្លឺម៉ង់), April 2023Tagesschau.de: Nukleare Risiken bleiben (ជាភាសាអាល្លឺម៉ង់), April 2023
 ជម្លោះប្រដាប់អាវុធបាន​ផ្ទុះឡើងនៅ​ក្នុង​ប្រទេស​ស៊ូដង់​រវាង​កង​កម្លាំង​ប្រដាប់​អាវុធ​ស៊ូដង់ និង​កង​កម្លាំង​គាំទ្រ​រហ័ស (RSF)។ ក្នុងជម្លោះនេះ RSF បានដណ្ដើមកាន់កាប់អាកាសយានដ្ឋានអន្តរជាតិខាទូម និងវិមានប្រធានាធិបតីនៅរដ្ឋធានីខាទូម។
 ១៩ មេសា – មនុស្សយ៉ាងតិច ៩០ នាក់បានបាត់បង់ជីវិត ខណៈ ៣២២ នាក់ផ្សេងទៀតបានទទួលរងរបួសក្នុងឧប្បត្តិហេតុរត់ជាន់គ្នាក្នុងកម្មវិធីសប្បុរសធម៌រ៉ាម៉ាដាននៅទីក្រុងសាណា ប្រទេសយេម៉ែន។
 ២០ មេសា – រ៉ុក្កែតស្តារស្ស៊ីប (Starship) របស់ SpaceX ដែលត្រូវជារ៉ុក្កែតដ៏ធំ និងមានកម្លាំងខ្លាំងបំផុតមិនធ្លាប់មាន ត្រូវបានធ្វើតេស្តបាញ់បង្ហោះពីមូលដ្ឋាននៅទីក្រុងបូឆាឈីរ៉ានៃរដ្ឋតិចសាស់។ វាបានផ្ទុះនៅរយៈនាទីទីបួនក្រោយពីការបាញ់បង្ហោះ។
 ២៥ មេសា – ​អត្តឃាត​កម្ម​បែបសាសនា​ម្យ៉ាង​ត្រូវ​បាន​គេ​រក​ឃើញ​នៅ​ក្នុង​ព្រៃស្សាកាហូឡា ប្រទេស​កេនយ៉ា។ សាកស័ពរបស់សាវ័កនៃ"សាសនា"នោះចំនួន ២២៧ នាក់ត្រូវបានរកឃើញនៅក្នុងផ្នូរដីរាក់នៅពាសពេញបរិវេណព្រៃ។ មនុស្សជាង ៦១១ នាក់ផ្សេងទៀតនៅតែស្ថិតក្នុងសភាពការណ៍បាត់ខ្លួន។
 ២៩ មេសា – ការបោះឆ្នោតសកលនីវវេឆ្នាំ២០២៣ ត្រូវបានប្រារព្ធធ្វើឡើង ដោយនាយករដ្ឋមន្ត្រីកាន់អំណាចគឺលោកដាល់តុន តាហ្កេឡាហ្គីបានបន្តជាប់ឆ្នោតជាថ្មីជានាយករដ្ឋមន្ត្រីនីវវេ។
 ៣០ មេសា – ការបោះឆ្នោតសកលប៉ារ៉ាគ្វេឆ្នាំ២០២៣ ត្រូវបានប្រារព្ធធ្វើឡើង ដោយបេក្ខជននៃគណបក្សកូឡារ៉ាដូ លោកសានទីអាហ្កូ ប៉េញ្ញាបានក្លាយជាប្រធានាធិបតីជាប់ឆ្នោត ក្នុងលទ្ធផលឈ្នះភ្លូកទឹកភ្លូកដី។